ফরিদা হোসেন
ফরিদা হোসেন একজন বাংলাদেশী গল্পকার, ঔপন্যাসিক, নাট্যকার, অনুবাদক ও সাহিত্য সম্পাদক। তিনি মূলত শিশুসাহিত্যের জন্য জনপ্রিয়। তিনি আন্তর্জাতিক সাহিত্য সংগঠন পি.ই.এন এর বাংলাদেশ সেন্টারের সভাপতি ও 'অবিনশ্বর' সাহিত্য পত্রিকার প্রতিষ্ঠাতা সম্পাদক। সাহিত্যে অবদানের জন্য তিনি ২০০৪ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদক-এ ভূষিত হন।